༄༅། ། ཧཱུཾ མི་འགྱུར་བདེ་ཆེན་ཆོས་སྐུའི་རོལ་པ་ལས། ། སྣང་སྲིད་ཟིལ་གནོན་
- 139 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
འབར་བའི་གར་དགུ་ཡིས། ། དྲེགས་པ་དབང་སྡུད་དངོས་གྲུབ་ཆར་འབེབས་པ། །
བླ་མ་དཔལ་ཆེན་དྲག་པོས་བྱིན་ཆེན་ཕོབ། ། རིག་འཛིན་བརྒྱུད་པའི་བཀའ་དམ་རྡོ་
རྗེའི་ཕྲེང་། ། གཙུག་འཆང་གསང་བ་བསྔགས་ཀྱི་བསྟན་སྲུང་ཆེ། ། རྡོ་རྗེ་ལེགས་པ་
གང་ཆེན་དགྱེས་སྡེའི་འཁོར། ། ལྷ་བཙན་བདུད་ཀྱི་དཔུང་བཅས་གནས་འདིར་
གཤེགས། ། གྲུབ་དབང་བླ་མའི་བཀའ་སྲུང་མྱུར་མགྱོགས་ཅན། ། ནོར་གྱི་དབང་ཕྱུག་
སྐྱེ་འགྲོའི་སྲོག་བདག་ཆེ། ། རྒྱལ་ཆེན་ལས་རབ་རྡོ་རྗེ་དཔའ་བོ་རྩལ། ། རྣམ་མང་
འཁོར་བཅས་འདིར་སྤྱོན་དམ་ལ་འདུས། ། སྐད་ཅིག་སྟོང་ཁམས་མྱུལ་བའི་རྫུ་འཕྲུལ་
ཅན། ། ཟས་ནོར་བཀྲག་མདངས་འགུགས་པའི་མཐུ་བོ་ཆེ། ། གསང་བའི་ནོར་བདག་
ཐེའུ་རང་སྡེ་དཔོན་ཁྱོད། ། བླ་མའི་དམ་ཚིག་བཞིན་དུ་འཕྲིན་ལས་སྒྲུབས། ། བདེ་
སྟོང་ཏིང་འཛིན་སྔགས་རྒྱའི་རྟེན་འབྲེལ་ལས། ། འདོད་དགུའི་དངོས་པོར་བྱིན་རླབས་
སྤྱན་གཟིགས་ཚོགས། ། རོ་བརྒྱའི་བཟའ་བཏུང་བདུད་རྩིའི་རྒྱ་མཚོར་བཅས། །
འབུལ་ལོ་བཞེས་ཏེ་དགྱེས་ཤིང་ཚིམ་གྱུར་ཅིག ། བླ་མ་དཀྱིལ་འཁོར་ལྷ་ཡི་དམ་མ་
འདྲལ། ། བསྟན་འགྲོ་སྤྱི་དང་རྣལ་འབྱོར་སྡོང་གྲོགས་མཛོད། ། བར་ཆད་ཀུན་བཟློག་
སྟོབས་འབྱོར་མངའ་ཐང་སྤེལ། ། ཁམས་གསུམ་མི་ནོར་ཟས་གསུམ་དབང་དུ་བསྡུས། །
དུས་སྐབས་ཀུན་ཏུ་ལུས་དང་གྲིབ་མ་བཞིན། ། འབྲལ་མེད་སྲུང་སྐྱོབས་བྱ་ར་མེལ་ཚེ་
མཛོད། ། ནག་ཕྱོགས་མི་དང་མི་མིན་ཐལ་བར་རློག ། ཕྱོགས་ལས་རྣམ་པར་རྒྱལ་
བའི་འཕྲིན་ལས་མཛོད། ། མདོར་ན་དྲིན་ཅན་བླ་མའི་བཀའ་དམ་བཞིན། ། འཕྲིན་
ལས་རྣམ་བཞི་གཡེལ་མེད་བསྒྲུབ་པ་ཡིས། ། རྣམ་པར་དཀར་བའི་བསམ་དོན་མ་
ལུས་པ། ། ཡིད་བཞིན་ནོར་ལྟར་ལྷུན་གྱིས་གྲུབ་པར་མཛོད། ། ཅེས་པ་འདི་ནི་གནས་གཞི་
སྟོབས་ལྡན་སྤྲུལ་བའི་སྐུ་རིན་པོ་ཆེའི་ཐུགས་བཞེད་བཞིན། ༧ རོང་ཆེན་སྐྱེ་མིང་བས་བྲིས་པ་དགེའོ། །